Na temelju najave Otvorenog Poziva na dostavu projektnih prijedloga u okviru Fonda europske pomoći za najpotrebnije (FEAD) „Osiguravanje školske prehrane za djecu u riziku od siromaštva (školska godina 2021.-2022.)“ Grad Varaždin bit će nositelj projekta, a partneri na projektu bit će sedam osnovnih škola s područja Grada Varaždina, Katolička osnovna škola Svete Uršule i Centar za odgoj i obrazovanje Tomislav Špoljar Varaždin u skladu s utvrđenim, opravdanim potrebama u odgojno-obrazovnim ustanovama.

**Cilj** Poziva, kao i prijave Grada Varaždina na Poziv, je ublažavanje najgorih oblika dječjeg siromaštva, pružanjem nefinancijske pomoći djeci u siromaštvu ili riziku od siromaštva i to u vidu podjele hrane u osnovnim školama.

**Pravo na besplatnu prehranu (užinu i/ili ručka) jedno dijete može istovremeno ostvariti subvenciju užine u punom iznosu i subvenciju ručka maksimalno do 5,47 kuna.**

**OBJAŠNJENJE PRAVA NA BESPLATNU PREHRANU:**

Pravo na besplatnu prehranu ostvaraje učenik - korisnik koji zadovoljava jedan od sljedećih kriterija:

* **Djeca iz obitelji koje su korisnice prava na doplatak za djecu**

Navedeni kriterij se dokazuje dostavom jednog od sljedećih dokumenata izdanih tijekom 2021. godine:

* važeće rješenje HZMO-a o priznavanju prava na doplatak za djecu
* važeće rješenje o priznavanju prava na doplatak za djecu izdano od strane nadležne inozemne institucije i pisana izjava korisnika doplatka da ukupni dohodak ostvaren u prethodnoj kalendarskoj godini po članu kućanstva mjesečno ne prelazi 70 % proračunske osnovice, odnosno ne prelazi iznos od 2.328,20 kuna
* potvrda HZMO-a o isplaćenom doplatku za djecu
* uvjerenje HZMO-a o priznatom pravu na doplatak za djecu
* potvrda o visini dohotka i primitka Porezne uprave iz koje je vidljiva isplata dječjeg doplatka
* **Djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima, a razlog nije činjenica da su iz višečlane ili jednoroditeljske obitelji**

Navedeni kriterij se dokazuje dostavom Mišljenja/izjava školskog pedagoga, učitelja, ravnatelja škole, socijalnog radnika ili druge stručne osobe upućene u nepovoljne životne prilike učenika

**Rok za dostavu izjava roditelja/staratelja i dokazne dokumentacije je početak
školske godine 2021./2022.**

***VAŽNO:*** *Ukoliko se zahtjev za osiguranje pokrića troškova školske prehrane za školsku godinu 2021./22. podnosi za dvoje ili više djece, potrebno je ispuniti i vlastoručno potpisati Izjavu posebno za svako dijete.*

Ukoliko roditelj, ili staratelj ima bilo kakvih pitanja, molim kontaktirati Upravni odjel za kulturu i obrazovanje Grada Varaždina.